CONTRA-IN FOS 

Butlletí Setmanal de Contra-lnformació 

N úmero 332. Setmana del 3 al 9 de novembre de 2004 

U n grup de caçadors de porcs senglars va matar el dilluns dial, ala darrera ossa autòctona dels Pirineus, de nom «Canel la». Aquesta era la darrera femella fèrtil de l'espècie i ara, tan sols restaran dos mascles. 


Criminautzació dels moviments socials 


Queden absolts dels càrrecs de col·laboració amb l'escamot Barcelona d'ETA 

Ara l'Audiència Nacional diu que Laura Riera 
i Zígor Larredonda són innocents dels càrrecs 
que els imputaven des de fa més de 3 anys 

La policia i els mitians de comunicació aue havien defensat la seva culpabilitat ara queden en evidència 


Independentisme 


Obliga a pagar in dem nitzacions als detinguts a l'Operació Garzón 

El Tribunal d'Estrasburg condemna 
l'Estat espanyol per no investigar 
tortures a independentistes l'any 92 


Madrid.- La detenció a punta de pistola de la 
jove egarenca Laura Riera per part d'agents 
de la guàrdia civil el mes d'agost de l'any 
2001va provocar una gran consternació a la 
ciutat de Terrassa, tal i com ja havia passat 
amb l'ingrés a presó de Zígor Larredonda 8 
mesos abans. Va ser traslladada als cala¬ 
bossos de la Benemèrita de Barcelona i pos¬ 
teriorment a Madrid. Se li va decretar la 
presó preventiva sota l'acusació de passar 
dades al comando Barcelona d'ETA des de 
l'ordinador de la seva feina a l'ajuntament de 
Terrassa. Ella sempre ho va negar i va 
explicar molt clarament que les dades que 
ella treia de l'ordinador pertanyien a mem 
bres de grups neonazis implicats en agres¬ 
sions feixistes, i que ella proporcionava 
aquestes dades a l'Assemblea Antifeixista 
de Terrassa per tal de fer-ne una denúncia 
pública i també davant dels tribunals. Zígor 
Larredonda també sempre va negar la seva 
presumpta col·laboració. El Ministerio del 
Interior, però, i sempre amb la col·laboració 
dels mitjans de comunicació va traçar una 
estratègia que donava per vàlida sempre la 
presumpció de culpabilitat i no pas la d'in¬ 
nocència. Aquesta versió para-oficial, tot i 
no està fonamentada amb cap prova va 
aconseguir que tots dos fossin condemnats 
durant el primer judici que tingué lloc el 
passat mes de maig a la Secció Segona (tot 
i que està recorreguda). Ara, la Secció 
Quarta posa en dubte aquella sentència, ja 
que absol a Laura i Zígor tot i tenir sobre la 


taula les mateixes dades que en aquell cas 
van acabaren condemna. El jutge diu que l'a¬ 
cusació policial i fiscal queda literalment: 
"huérfana de toda apoyatura provatoria". 
Després de fer-se pública la sentència, a les 
redaccions de molts mitjans de comunicació 
que havien col·laborat en la condemna 
mediàtica del joves ja s'ha començat a 
minimitzar la repercussió de la notícia, arra¬ 
conant-la dins del maremàgnum informatiu 
a diferència de la prioritat en els titulars que 
li havien donat fins ara. Les vies de comuni¬ 


cació com el mail i els missatges a mòbil, 
però, si que han funcionat ràpidament entre 
molts i moltes terrassenques per tal de felic¬ 
itar-se davant la nova situació. Ara la 
primera sentència té una pesada làpida con¬ 
tradictòria al damunt, i el recurs presentat 
és a l'espera d'una resposta. Mentrestant en 
Zígor i la Laura continuen a la presó i en dis¬ 
persió des de fa més de 3 anys. Aquesta set¬ 
mana la Laura Riera ha tornat a ser trasllada¬ 
da a una altra presó, però la seva família 
encara no sap on. Contra-lnfos2/ U/ 04 


Estrasburg/ França.- El Tribunal Internacional 
de Drets Humans d'Estrasburg ha fet pública 
la sentència del judici fet el 18 de novembre 
de 2003contra l'Estat espanyol, per l'anome¬ 
nada «Operació Garzón»: el cas de les tor¬ 
tures infligides per la guàrdia civil a 13 per¬ 
sones vinculades a l'independentisme català 
l'estiu del 1992, quan Baltasar Garzón era el 
jutge instructor de l'Audiéncia Nacional. El 
Tribunal ha condemnat Espanya per no inves- 


Sant Boi/ Baix Llobregat.- El passat 29 d'oc¬ 
tubre, una cinquantena de joves de la locali¬ 
tat van entrar a l'interior d'un edifici abando¬ 
nat i van desplegar diverses pancartes als 
balcons on es podia llegir frases tals com 
«Quan viure és un luxe, okupar és un dret». 
Durant l'okupació de l'edifici, que es va efec¬ 
tuar de forma reivindicativa davant de tot el 
veïnat, es van repartir octavetes i es van pen¬ 
jar cartells explicant la lluita que defensen 
aquests joves i el perquè s'okupen espais 
abandonats en la societat en què vivim. Al 
matí, es va presentar un home que suposoda- 
ment era el propietari, (cal dir que l'edifici no 
estava registrat), i es va dir de quedar amb ell 
a les 8 de la tarda, per arribar a un acord. La 
sorpresa va ser quan eren gairebé les 8, van 
començar a mobilitzar-se cotxes de policia i 
de guàrdia urbana tallant els carrers. 7 fur- 


tigar les denúncies de tortures fetes pels 
independentistes, però no condemna per les 
tortures i els maltractaments soferts. Esta¬ 
bleix que no pot acreditar els maltractaments 
i les tortures per «falta de proves» perquè va 
passar fa massa temps. El Tribunal obliga 
l'Estat espanyol a indemnitzar per danys mo¬ 
rals amb 8.000 euros cadascun dels 15 denun¬ 
ciants (120.000 euros) i a pagar les costes 
processals (12.009 euros). Vilaweb 2/ H/ 04 


gones d'antiavalots van arribar i tal com van 
baixar van começar a rebentar la porta. N o es 
va presentar cap ordre judicial en cap 
moment, ni es va demanar que els okupants 
sortissin pacíficament de la casa; va ser un 
desallotjament amb violència. Després de 
registrar i identificar les 8 persones que hi 
havia dins de la casa, d'emmallinar-los amb 
«brides» de plàstic, provocant marques a les 
mans d'algun company, van comunicar que 
s'efectuava el desallotjament degut a una 
denúncia per robatori amb violència i els van 
portar cap a la comissaria de Sant Boi, a 
Marianao.(Cal dir que a fora hi havia un gru- 
pet de feixistes tant joves com a vells, escor¬ 
tats per la policia). Van passar tota una nit a 
comissaria, amb una concentració d'amics, 
companys i familiars, on van haver-hi mo¬ 
ments de tensió, ja que després de que els 


Els presos d'H ospitalet 


Canvien de mòdul 
els dos joves presos 
de L'Hospitalet 

Barcelona.- Els dos joves de l'Hospitalet que 
van ingressar a la presó de joves de la Trinitat 
arrel de la seva detenció a Sants el passat 4 
d'octubre, han estat trasllats de mòdul dins 
de la presó i ja no es troben junts. Segueix la 
tensa espera per la resolució del recurs pre¬ 
sentat al seu injust empresonament, l'audièn¬ 
cia haurà de pronunciarse en les properes 
setmanes. Mentrestant es prepara una gran 
manifestació per al proper 13 de novembre. 
Podeu escriure cartes als presos al Centre 
Penitenciari de Joves de Barcelona: 

E.B.G. i E.M .M, Pare M anjón, 2 (0 8 0 33) 

Tall de la Gran Via 
en solidaritat 

L'Hospitale/ Baix Llobregat.- La tarda de diven¬ 
dres 29, es va efectuar el tall de la Gran Via, a 
l'alçada del barri de Santa Eulàlia de l'Hospi¬ 
talet. Es van arribar a ajuntar unes 25 persones 
que van tallar 4 dels 6 carrils de sortida a Bar¬ 
celona, que es trobava plena de gom a gom 
per la sortida del pont d'aquest cap de setma¬ 
na. Els dos carrils que es van deixar lliures va 
permetre als cotxes poder circular per poder 
repartir les octavetes explicatives de la situa¬ 
ció injusta d'empresonament. Després de mit¬ 
ja hora es va desconvocar l'acció sense que hi 
hagués cap incident. Contra-lnfos 2/ U/ 04 


antiavalots marxessin de Sant Boi els van tor¬ 
nar a movilitzar per indentificar a una trente¬ 
na de persones que estaven fora en solidari¬ 
tat amb les persones detingudes. A partir del 
diumenge 30, van començar a declarar desde 
les 11 del matí i van sortir d'un en un en llib¬ 
ertat amb càrrecs de robatori amb violència i 
usurpació. Contra-lnfos02/11/04 



L'última concentració per la Laura i el Zígor ala plaça Sant Jaume ara fa dues setmanes. 


O KUPACIÓ I CENTRES SOCIALS 


Varen netejar i rehabilitar un edifici abandonat 

8 persones detingudes després de 
24h d'okupació al centre de Sant Boi 
























Antifeixsme 


Setmana d'actes feixistes a Barcelona 

Falange, CCOO i UGT convoquen per 
primer cop una manifestació conjunta 

L'ultradretà valencianista Sentandreu apareix al Palau de Pedralbes 


Presos i preses en lluita 


250 persones es manifesten en suport 
dels anarquistes presos a Barcelona el 2003 


Tall de trànsit i encadenats davant la nova amenaça 

Aturat de nou el desallotjament 
de L'Hortet de Santa Eulàlia 


Barcelona.- El passat dimecres, membres de 
la Falange, de CCOO, de la UGT i de la 
USOC, van desfilar conjuntament per exigir 
l'augment dels sous dels treballadors d'emp¬ 
reses de seguretat privada. Prop d'un miler 
de manifestants amb banderoles de tots 
colors, incloses les pre-constitucionals, van 
marxar amb la guàrdia urbana al capdavant 
obrint pas. Ni el servei de premsa de CCOO 
ni el d'UGT han volgut fet cap manifestació 
al voltant d'aquesta convocatòria conjunta. 


Tot just dos dies després, divendres 29, 
Sentandreu enlloc d'aparèixer al monument 
de Rafel de Casanoves amb la manifestació 
sota el lema «No a l'imperialisme dels Països 
Catalans» convocada per ell mateix, es va 
presentar a la premsa al Palau de Pedralbes. 
Antifeixistes que s'havien reunit al monu¬ 
ment per rebre l'acte, es van desplaçar fins 
Arc de Triomf on s'acabà la concentració. 

Contra-lnfos 2/ H/ 04 


Barcelona.- El passat 16 d'octubre, es va real - 
itzar una manifestació convocada pel 
col·lectiu llibertari de suport a presos i pre¬ 
ses anarquistes. Cap a les 7 de la tarda unes 
250 persones es van concentrar davant l'ed¬ 
ifici d'Institucions penitenciàries. Es va con¬ 
tinuar llavors en manifestació pel carrer 
Aragó, passant pel Departament de Justícia i 
fent un llarg recorregut fins acabar davant 
l'edifici de Correus. Durant tot el recorregut 
van anar sorgint accions espontànies: penja¬ 
da de pancartes i cartells, així com real¬ 
ització de pintades a parets i caixers 
automàtics. Les pancartes donaven suport 
als i les cinc anarquistes detingudes a 
Barcelona el passat 16 de setembre del 2003 
i que encara resten a la presó, extenent 
aquesta solidaritat a tots els presos rebels i 
sent el nostre desig la demolició de totes les 
presons. Respecte als companys anarquistes 
presos, se sap que el seu estat anímic és 
molt bo, i que el procés judicial està 
avançant. Fa unes setmanes se'ls va cridar a 
declarar davant el nou jutge que duu el casa 
l'Audiència Nacional, juntament amb el 
company que va sortir en llibertat sense 
fiança. Durant les declaracions van ratificar 
algunes de les accions anteriorment assum 
ides, i va ser després que se'ls imposà una 
multa de danys de 60.000 euros als que 
romanen a la presó i de 6.000 per al compa¬ 
ny que està en llibertat esperant el judici. 

Col·lectiu Llibertari de Suport a Presos i 
Preses Anarquistes 29/10/ 04 

Reflexió respecte la participació 
«L'objectiu d'aquestes Unies és reflexionar un 
xic sobre la participació en les manifesta¬ 
cions, ja que com hem remarcat al principi, 
l'assistència va ser bastant baixa. Potser sigui 
per la jerarquització que fem de les lluites i, 


sobretot, per la por que tots i totes tenim a la 
repressió. Veiem com en els nostres cercles 
s'actua d'aquesta manera, ja que manifesta¬ 
cions d'altre tipus, per altres causes, o fins i 
tot en suport a persones que estan preses o 
detingudes, però existeix la possibilitat que 
siguin innocents, són molt concorregudes, es 
mobilitza molta gent, se sol posar com 
primera excusa el muntatge policial, i davant 
la presumpció d'innocència el suport és molt 
més gran. Però què passa quan la gent que 
està presa assumeix aquestsfets i els reivindi¬ 
ca com eina de lluita? Quan l'Estat els posa 
l'etiqueta de culpables, també mentalment la 
hi posa a la gent que mostra la seva solidari¬ 
tat amb elles. Està molt bé aplaudir i elogiar 
accions que van ocórrer fa molts anys, i util¬ 
itzar simbologies en el discurs i la propagan¬ 
da que van per aquest camí, però quan real - 
ment passa una mica que va encaminat per 
aquesta forma d'entendre la lluita i la vida, el 
rebuig és la primera reacció, ens agafa la por i 
neguem el suport a aquells que ho neces¬ 
siten. Les persones que escriuen aquestes 
línies, volem deixar clar que no influeix en la 
nostra solidaritat la presumpció d'innocència, 
no volem entraren el joc de lacriminalització 
ni de l'innocent-culpable, ja que aquesta és 
tasca de jutges i fiscals. 

N o venim a dir que amb manifestacions mul - 
titudinàries vagin a enderrocar-se els murs de 
les presons o vagin a sortir les nostres com 
panyes preses, però evidentment una mani¬ 
festació més concorreguda pot ser més efec¬ 
tiva en quan a difusió, propaganda i mals 
econòmics. Esperem que serveixi aquesta 
reflexió i que no cessi el suport incondicional 
als companys empresonats per què ens 
necessiten, com nosaltres a ells.» 

Col·lectiu Llibertari de Suport a Presos i 
Preses Anarquistes 2/ U/ 04 


L'Hospitalet/ Baix Llobregat.- El passat 28 
d'octubre va ser notificat, mitjançant l'advo¬ 
cat d'ofici, que al dia següent s'havia d'efec¬ 
tuar el desallotjament de l'hortet a les 9 en 
punt del matí. Després de fer una ronda per 
informar es va decidir dur a terme la 
resistència tal com s'havia plantejat des d'un 
inici: Resistència Activa No Violenta. Just a 
les 8 del matí es va començar a concentrar la 
gent per tal de fer front a la nova convo¬ 
catòria. Al cap de mitja hora ja eren una 
quarantena de persones les que van decidir 
tallar amb valies el pas de la carretera de 
Santa Eulàlia a l'alçada de l'Hortet. 
Mentrestant tothom agafava les seves posi¬ 
cions i es disponia a esperar que arribessin 
els mossos. Després d'esperar unes hores va 
arribar una agent judicial, que després de 
parlar amb els mossos de paisà que hi havia 


per la zona va acabar signant la suspensió de 
l'ordre de desallotjament. Segons els 
mateixos mossos van informar després a 
l'agència EFE, van decidir aturar el desallot¬ 
jament per por a incidents, ja que «molts 
dels concentrats aquest matí a la carretera 
de Santa Eulàlia són els mateixos joves que 
van protagonitzar incidents la setmana pas¬ 
sada en el desallotjament del CSO Pati Blau 
de Cornellà.». L'únic incident el van protag¬ 
onitzar els mateixos mossos quan van pujar 
a un terrat situat just al costat de l'Hortet en 
què hi havia dues persones gravant tot el 
que passava, les van retenir una bona estona, 
juntament amb la poqueta gent que va anar 
a interessar-se sobre què passava, les van 
identificar i les van deixar anar quan tot el 
gruix de la concentració anava a rescatar les 
persones retingudes. Contra-lnfos 2/ IV 04 


200 estudiants antifeixistes boicotegen un acte 
de Falange a la Universitat Autònoma de M adrid 

Madrid.- Més de 200 estudiants convocats per diferents col·lectius de la Universitat 
Autònoma de Madrid van boicotejar amb rotund èxit un acte racista del sindicat universitari 
de Falange. El SEU havia convocat una conferència xenòfoba sota el títol «La influencia de la 
inmigración en la educación» a la Facultat de Dret. Tot just mitja hora abans de l'inici de la xer¬ 
rada, un cententar d'estudiants llibertaris i anti-autoritaris van marxar des de Facultat de 
Filosofia amb crits de «Fora feixistes de la universitat». A l'arribar a la Facultat de Dret altres 
estudiants s'havien unit i la manifestació superava les 200 persones. Els i les antifeixistes s'a¬ 
muntegaven a les portes de Dret amb cants de «Cap ésser humà és illegal!» i «Nazis, feixistes 
sou els terroristes!». La dotzena d'estudiants feixistes del SEU, es van refugiar dins d'una aula 
protegida per membres de seguretat de la universitat. M inuts després, els guàrdies i autoritats 
universitàries van anunciar que havien suspès la conferència i demanaven que la mobilització 
es dispersés perquè els integrants de la Falange poguessin sortir. No obstant això el cercle dels 
antifeixistes a la Facultat de Dret va durar una hora més, fins que finalment la majoria del grup 
va marxar. Anti-autoritarios de la UAM +Agrupación Libertaria de Filosofia 02/1]/ 04 

Detingut un jove neonazi després 
d'agredir amb navalla a dos tarragonins 

Tarragona.- La policia nacional va detenir el passat 29 d'octubre a un dels dos feixistes que 
havia apunyalat dos tarragonins hores abans. Cap a quarts de dotze del migdia, un grup de 
quatre nois menors d'edat es dirigia a una cafeteria quan va ser increpat per dos individus 
d'estètica neonazi. Els individus es van acostar als nois i directament van agredir dos dels 
quatre joves. Ambdues persones foren traslladades a l'hospital amb resultat de quatre punts 
de sotura per una de les víctimes i set per l'altra. Contra-lnfos 02/ IV 04 

Sentència d'impunitat als nazis que van apunyalar a "Vila" 

Salamanca.- «El passat 22 d'octubre el jutge Carabias, titular del jutjat penal n Q 1 de 
Salamanca va pronunciar sentència contra Àlvaro de la Vega, Javier Martín i Alberto 
Rodríguez per la seva participació en l'apunyalament de Juan M anuel Villarón, conegut pop¬ 
ularment com Vila. Tal com ens temíem la sentència no ha estat justa. 

Cap dels tres nazis que van apunyalar al nostre company a la porta de l'Ateneu Castellà el 
12 de setembre de 2002 anirà a la presó. Els tres han estat formalment condemnats però en 
la pràctica quedaran impunes i la violència feixista tindrà assegurada la seva impunitat per 
altra temporada.» Izquierda Castellana 2/ TU 04 


Repressió a les presons 


Alarmant situació 
de Xosé Tarrío 

A Coruna.- Xose Tarrío ha passat més d'un mes en estat de 
coma a la UCI amb respiració assistida a través d'una 
màquina i entubat. El passat dijous dia 21 d'octubre, el tra¬ 


gueren de la UVI i fou conduït a la unitat de cures intensives 
de l'hospital, però la seva situació és la mateixa i el seu estat 
és molt greu i crític, doncs li han practicat una traqueotomia 
i té freqüents crisis de convulsions. 

Arrel de que Xose patís el seu primer infart cerebral després 
del seu reingrés a presó, han estat numeroses les negligèn¬ 
cies per part de la institució penitenciària, de l'hospital, de 
la doctora que el visità, etc. Quan apareixeren els primers 
símptomes a la presó, en Xose anava al metge i aquest li 


receptava medicació per la grip i insistia en què el que li suc¬ 
ceïa, era degut al malestar gripal. En Xose, tal com 
explicàvem en d'altres butlletins anteriors, fou empresonat 
als 17 anys d'edat per un petit delicte. Després de quasi 18 
anys a la presó, el retornen en estat de coma. Tal com diu la 
seva mare «a en Xose, la vida li deu alguna cosa...». 

Contra-lnfos València+Contra-lnfos 02/ TU 04 



Alguns dels membres de l'Hortet amb mig cos plantat per resistir-se al desallotjament. 













Antimilitarisme 


Lluites contra el Patriarcat 


Es suspèn el judici contra antimilitaristes 
per aturar un convoi militar a València 

Llíria/ València.- El dia 3 de novembre s'havia de celebrar el judici ràpid contra quatre per¬ 
sones que van ser detingudes el dia 17 d'octubre durant una acció antimilitarista consistent 
en aturar un tren i encadenar-se a les vies. Es va aconseguir així aturar durant unes hores i 
denunciar l'existència del convoi militar que transportava equipament des de la caserna de 
la OTAN a Bétera fins al camp d'entrenament militar de San Gregorio a Saragossa, on la 
OTAN realitzarà maniobres militars per comprovar la seva capacitat per comandar la nova 
Força Ràpida. Les quatre persones detingudes s'enfrontaven a peticions fiscals d'un any de 
presó, però finalment el jutjat ha decidit passar el judici a la justícia ordinària argumentant 
que ni la RENFE ni les casernes de l'OTAN de Bétera han enviat la documentació requerida 
per tal de celebrar el judici ràpid. Tal com ja va passar al judici contra els pallassos antimil¬ 
itaristes que van assaltar la base de l'Otan de Bétera, en què el comandant de la base no va 
comparèixer, sembla que l'OTAN té especial interès en silenciar tant les accions antimili¬ 
taristes com les conseqüències d'aquestes. Evitant enfrontar-se en un judici públic als 
activistes, s'evita també sortir als mitjans de comunicació i s'eviten aparèixer com a repres¬ 
sors i aconsegueixen que la seva presència i les seves actuacions passin inadvertides. 

M ira també: http:/ / www.nodo50.org/ tortuga Contra-lnfos 2/ U/ 04 


Repressió 


El relator de la ONU denuncia el 
maltracte de detinguts a l'Estat espanyol 


Ginebra.- El relator especial per la Tortura de 
l'O NU, Theo van Bo ven, va presentar el seu 
informe anual en la III Comissió de l'Assem 
bleaGeneral,que s'encarrega d'assumptes so¬ 
cials, humanitaris i culturals. Desprès d'haver- 
se reunit amb diferents funcionaris del gov¬ 
ern, representants de la societat civil i supo¬ 
sades víctimes de la tortura i les seves famil¬ 
iars; va indicar que «la tortura i els maltracta¬ 
ments no són pràctiques sistemàtiques a l'Es- 
tat espanyol, però el sistema actual permet 
que es produeixin casos, particularment de 
persones detingudes en règim d'incomuni¬ 
cació per la seva presumpta relació amb el te¬ 


rrorisme». Després de reconèixer que l'Estat 
espanyol no és l'únic paísd'Europa on es pro¬ 
dueixen aquests tipus d'incidents, el jurista va 
alertar que la lluita contra el terrorisme a niv¬ 
ell mundial «està erosionant la prohibició de 
la tortura, la crueltat i la degradació humana 
i el càstig com una norma imperativa del dret 
internacional». Van Bo ven, conegut per la se¬ 
va defensa de les víctimes de les dictadures 
militars a Llatinoamèrica, va aprofitar l'ocasió 
per anunciar que dimitia del seu càrrec, 
després de trenta anys dedicats a la protecció 
dels drets humans. Centre de Documentació 
contra la Tortura +Contra-lnfos 02/ H/ 04 


Comunicat a l'opinió pública 

El FAGC denuncia 
el «racisme 
homofòbic» de 
l'esglèsia catòlica 

Barcelona.- El Front d'Alliberament Gai de 
Catalunya ha emès recentment un comuni¬ 
cat en què es denuncien les recents declara¬ 
cions emeses per l'Església catòlica respec¬ 
te als canvis legislatius que afecten a les 
persones no heteronormals. Des que es van 
anunciar determinades mesures en àmbits 
com el divorci, l'educació, el matrimoni i 
l'adopció, les institucions eclesiàtiques han 
iniciat una veritable batalla ideològica que 
atempta directament contra principis com 
el de la laïcitat de l'Estat i el principi d'igual¬ 
tat. Aquest allau de declaracions legitima a 
més la discriminació i els atacs contra les 
persones no heterosexuals a tots els nivells. 
És per això que des del FAGC es denuncia el 
«racisme homofòbic» de l'Església catòlica i 
es demana que «davant l'actitud anticonsti¬ 
tucional que representen els seus atacs a 
una part de la població» es posi fi a «tota 
ajuda institucional i que s'investiguin les 
seves declaracions per si fossin constitu¬ 
tives de delicte penal». 

FAGC +Contra-lnfos 2/ ]]/ 04 


Invasió d’Irac: 

la massacre continua 


14.634 

CIVILS IRAQUIANS ASSASSINATS DES DEL 20 D EM A R Ç 


8.097 

MILITARS D EL ACOALICIÓ INVASO RAFERITS 

1267 

SOLDATS DE L ACOALICIÓIN VASO RAM 0 RT S 

(23 durant l'última setmana) 


Butlletí setmanal 

Gontra -In fos 


tel: 93.442.62.53 

CORREU ELECTRÒNIC : 
«zitzania@sindominio.net» 


Divendres 5 de novembre a les 20h a la plaça de Països Catalans 

Massa Crítica de Bicicletes 


Divendres 5 de novembre a les 2130h a la plaça Prim de Reus 

Sopar contra la visita del Príncep 


Sobirania alimentària 


Via Campesina prepara una mobilització 
contra l'Organització Mundial del Comerç 


Laboral 


Contra la política deM ayol 

Protesta dels 
treballadors de 
l'Ajuntament de 
Barcelona contra 
la privatització 
dels serveis públics 

Barcelona.- Les treballadores de l'Ajun¬ 
tament de Barcelona i dels Instituts Muni¬ 
cipals (Parcs i Jardins, Mercats, etc.) es van 
concentrar el passat 29 d'octubre davant 
l'edifici consistorial per a protestar contra 
la privatització dels serveis públics. Durant 
la concentració es van cridar consignescon- 
tra les privatitzacions i es van registrar 
moments de tensió quan un grup de treba¬ 
lladors va intentar apropar-se a la porta del 
consistori i els agents antidisturbis de la 
Guàrdia Urbana ho van impedir. La causa 
que ha provocat la protesta de les trebal¬ 
ladores de Parcs i Jardins i de l'Ajuntament 
de Barcelona és la decisió que vol adoptar 
l'equip de Govern Municipal de canviar el 
sistema de gestió dels Organismes Autò¬ 
noms (Instituts Municipals) i convertir-los 
en Entitats Públiques Empresarials (EPE), la 
qual cosa facilitaria l'externalizació dels 
diferents Serveis Públics. Aquesta és la 
primera protesta conjunta dels jardiners de 
la ciutat amb la resta d'empleats municipals 
en contra de la privatitzacions empreses 
per l'Ajuntament. En els propers dies i set¬ 
manes hi hauran més accions dels jardiners 
de la ciutat i de la resta de treballadors dels 
altres Instituts Municipals. 

CGT +Contra-lnfos02/ IV 04 


Barcelona.- Representants del moviment 
internacional Via Campesina van reclamar a 
la comissió de Cooperació del Parlament 
que Catalunya es declari lliure de trans- 
gènics. Quinze membres de l'entitat, que 
aplega milionsdepersonesde tot el món,es 
van reunir quatre dies a la ciutat per 
preparar diverses campanyes i una gran 
mobilització l'any vinent a Hong Konk con¬ 
tra l'Organització Mundial del Comerç 
(OMC). Proposen la sobirania alimentària. El 
dret dels pobles a definir la seva política ali¬ 
mentària,el lliure accés ala terra, l'aigua i les 
llavors, i l'obtenció d'informació sobre l'ori¬ 
gen dels aliments són tres de les reivindica¬ 
cions d'una organització internacional crea¬ 
da fa onze anys per camperols d'Àsia, Àfrica, 
Amèrica i Europa. Representants de Via 
Campesina també van demanar a la comis¬ 
sió parlamentària que Catalunya doni suport 
auna políticaque rebutgi els aliments trans- 
gènics, els subsidis per a l'explotació agríco¬ 
la a països com els Estats Units i el lliure 
comerç. Segons Paul Nicholson «Catalunya 


ha d'assumir una posició favorable a la sobi¬ 
rania alimentària» i seguir l'exemple de la 
Toscana italiana i del País Basc. De fet, 
segons N icholson, hi ha 23 regions europees 
que ja s'han declarat lliures de transgènics. 
Via Campesina es va crear l'any 1993 per unir 
els esforços d'entitats camperoles, d'indí¬ 
genes i de dones que lluitaven pel seu dret a 
l'alimentació. Està formada per 140 associa¬ 
cions. La comissió coordinadora interna¬ 
cional es reuneix cada tres anys per estudiar 
noves campanyes de reivindicació i denun¬ 
ciar les polítiques neoliberals. Demanen que 
la Unió Europea trenqui els lligams econò¬ 
mics que manté amb els Estats Units, que 
provoquen malestar entre els camperols que 
han d'emigrar i deixar la terra perquè no po¬ 
den competir amb grans multinacionals que 
veuen els productes alimentaris com una 
«mercaderia», segons el secretari d'Hondu- 
res, Rafael Alegria. Defineix com «un crim 
contra la Humanitat» la comercialització d'al¬ 
iments transgènics perquè destrueixen les 
produccions locals. Contra-lnfos02/13/ 04 



Loteria de Nadal editada per la Coordinadora Antirepressiva de Gràcia amb el 
número de placa del cap de la Brigada d'Informació Político-Social de Barcelona. 


^L'oratge de la setmana vinent 


| Dimecres 3 

Dijous 4 

Divendres 5 

Dissabte 6 

Diumenge 7 

Dilluns 8 

Dimats9 

* 

CD 

CD 

cSD 

<S3 

* 

<55 


Després de la treva entre dimecres i dijous, tornaran els ruixats i les pluges divendres i el cap de setmana. Durant l’última 
setmana ja han caigut entre 20 i 40 litres per metre quadrat a diversos punts de Barcelona amb temperatures molt més 
baixes que la setmana anterior. Entre dilluns i dimarts s’aclariran més els cels i entraran els vents del nord amb més fred. 

































































